Андреа Бочелли

Андре́а Боче́лли (итал. Andrea Bocelli; 22 сентябрь 1958 йыл) — итальян йырсыһы (лирик тенор), классик һәм популяр йырҙар башҡарыусыһы. Опера йырын танытыусы.

 Биографияһы 
Андреа Бочелли Пиза ҡалаһынан алыҫ булмаған Лаятико (Тоскана төбәге) ауылында тыуа. Бала сағы тыуған фермаһында үтә, иртә йәштән фортепианола, флейта һәм саксофонда уйнай башлай.

Йырсы бала сағынан глаукома ауырыуы менән яфалана, күҙенә 27 операция эшләтә, 12 йәшендә, футбол уйнағанда башына туп тейеп, бөтөнләй һуҡырая.

Үҫмер сағында Андреа бер нисә вокаль конкурстарҙа еңә, шулай уҡ мәктәп хоры солисы була. Мәктәптән һуң, Пиза университетының юридик факультетын тамамлай, юрист дипломын ала.

Опера музыкаһына мөкиббән бирелгән Бочеллиның бар хыялы һәм маҡсаты — бөйөк тенор булыу. Йәш кешене Туринда йәшәгән Франко Корелли уҡыта башлай. Ошо ваҡытта юрист карьераһы тамалана ла инде. Шулай итеп, йәш тенор көндөҙ етди йырға уҡый, ә төндәрен тормошона ресторандарҙа сығыш яһап, аҡса эшләй.

1992 йыл йәш тенор Андреа Дзуккеро исемле итальян рок йырсыһына йырҙарын йырлап күрһәтә. Йыр яҙмаһы Лучано Павароттиға эләгә. 1994 йылда Бочелли уңышлы дебют менән Сан-Ремо музыка фестивалендә ҡатнаша. Сентябрь айында Паваротти шәхсән йәш тенорҙы үҙенең тыуған ҡалаһы Моденда үткән концерт программаһында ҡатнашырға саҡыра. Шул уҡ йылда Раштыуа байрамы алдынан Андреа Бочелли Рим Папаһы алдында сығыш яһарға лайыҡ була.

1995 йылда Андреа Европаның баш һәм ҙур ҡалаларында концерттар менән сығыш яһаны. Уның тауышын Германияла, Нидерландтарҙа, Испания, Франция һәм Бельгияла ишетәләр. Ул Брайан Ферри, Джон Майлз менән йырланы, шулай уҡ хор һәм симфоник оркестр ярҙамы менән ҡулланды. Концерттарын әлеге осорға тиклем ярты миллионға яҡын кеше ҡараған.

Андреа Бочелли опера йырсыһы ғына түгел, шулай уҡ эстрада стилендәге «Bocelli» альбомын яҙҙыра, ул шунда уҡ Германия, Бельгия, Италия һәм Франция чарттарында икенсе урынға менә. Төрлө илдәрҙә был альбом күп тапҡыр платина альбомы була. Өсөнсө «Romanza» альбом шулай уҡ барыһын да шаҡ ҡатыра, хәҙер Андреа Бочелли бөтә донъяға билдәле. Бөгөн Америка Ҡушма штаттарында уның концертына билет 250—500 доллар тора.

1987 йылда Андреа буласаҡ кәләше Энрика Чензатти менән таныша. Улар 1992 йылдың 27 июнендә никахлаша. 1995 йылдың 22 февралендә улдары Амос, 1997 йылдың 8 октябрендә икенсе улдары Маттео тыуа. Бочеллиның өйҙә һирәк булыуы сәбәпле, Энрика айырылышырға була, 2002 йылда никахтары тарҡала. Шул уҡ йылда Андреа үҙенең хәҙерге ҡатыны Вероника Берти (итальян баритоны Ивано Бертиның ҡыҙы) менән осраша. Хәҙер Ивано Берти Бочеллиның импрессариоһы булып эшләй. 2011 йылдың авгусында Верониканың ауырлы булыуы тураһында хәбәр итәләр. 2012 йылдың мартында уларҙың ҡыҙҙары Вирджиния тыуа.

 Рәсәйҙәге сығыштары 
 2007, июнь — Рәсәйҙәге беренсе сығышы, Мәскәүҙәге «Олимпийский» спорткомплексы сәхнәһендә, Санкт-Петербургтың Һарай майҙанында үтә.
 2011 йыл — Мәскәүҙә концерт.
 2013 йыл, февраль — «Газпром» ААЙ 20 йыллығына арналған концертта сығышы.
 2014 йыл, ноябрь — Игорь Крутойҙың 60 йыллыҡ концертында йырлай.
 2016, ғинуар — Калининградта сығыш яһай.

 Дискография 
справа|мини|Бочелли Голливуд бульварындағы шәхси йондоҙо менән

 Альбомдар 

 Студия альбомдары 
 1994: Il Mare Calmo della Sera
 1995: Bocelli
 1997: Viaggio Italiano
 1998: Aria — the opera album
 1999: Sogno
 1999: Arie sacre
 2000: Verdi
 2001: Cieli di Toscana
 2002: Sentimento
 2004: Andrea
 2006: Amore
 2008: Incanto
 2009: My Christmas
 2011: Notte Illuminata
 2013: Passione
 2015: Cinema

 Концерт альбомдары 
 2007: Under The Desert Sky
 2007: Vivere. Live in Tuscany
 2011: Concerto: One Night In Central Park

 Компиляциялар 
 1997: Romanza
 2007: The Best of Andrea Bocelli: Vivere
 2010: Carmen: Duets & Arias
 2012: Opera

 Альбомдарҙа ҡатнашыу 
 1997: A Hymn for the World
 1998: A Hymn for the World 2 (Voices From Heaven)
 2000: Requiem (Verdi)'''

 Опералар 
 1995 — «Богема» (Дж. Пуччини), дирижёры Зубин Мета (Родольф)
 2001 — «Тоска» (Дж. Пуччини), дирижёры Зубин Мета (Каварадосси)
 2003 — «Трубадур» (Верди), дирижёры Стивен Меркурио (Манрико)База данных operaclass.com
 2004 — «Вертер» (Массне), дирижёры Ив Абель (Вертер)
 2005 — «Кармен» (Бизе), дирижёры Чон Мён Хун
 2006 — «Паяцы» (Леонкавалло), дирижёры Стивен Меркурио (Канио)
 2006 — «Сельская честь» (Масканьи), дирижёры Стивен Меркурио (Туридду)
 2010 — «Андре Шенье» (Джордано), дирижёры Марко Армильято (Андре Шенье)

 Синглдар 

 CD/DVD packages 
 1998: A Night Tuscany in 2000: Sacred Arias: The Home Video 2002: Tuscan Skies (Cieli di Toscana) 2006: вокал музыкаһы кисәһе була: John II Paul 2006: Under the Desert Sky 2008: Vivere Live in Tuscany 2008: Incanto The Documentary 2009: My Special Christmas 2011: Concerto. One Night in Central Park 2013: in Love Portofino''

 Бүләктәре 
 50x50пкс «Италия Республикаһы алдындағы ҡаҙаныштары өсөн» ордены бөйөк офицеры (6 февраль, 2006 йыл)Grande Ufficiale Ordine al Merito della Repubblica Italiana Sig.

 50x50пкс «Merit of Duarte, Sanchez and Mella» Доминикана Республикаһы Президенты Леонель Фернандес ордены бөйөк офицеры, 2009 йыл, донъя сәнғәте һәм мәҙәниәтенә индергән өлөшө өсөнBocelli honered by the Dominican government

 50x50пкс Театр сәнғәтенә (опера) индергән өлөшө өсөн Голливуд «Дан Аллеяһында» йондоҙ (2 март , 2010 йыл)Hollywood Walk of Fame Honors Andrea Bocelli 

 2015 йылда «Кеше Үҙәге» һәм «Рухиәт Мәктәбенә» нигеҙ һалыусы Пьер Франко Марчинаро Андреа Бочеллиға рух көсөн үҫтергән, раса, милләт һәм дин сиктәрен юйған, кешеләрҙе яҡынайтҡан ижады өсөн «Сәнғәт, Фән һәм Тыныслыҡ» премияһын тапшыра.

 Китаптар 
 Бочелли, Андреа. Музыка тишины / Пер. с ит. С. Рюриковой. — М.: РИПОЛ Классик, 2012. — 320 с. — 5000 экз. — ISBN 978-5-386-04020-8.

 Иҫкәрмәләр 

 Һылтанмалар 
 Официальный немецкий фан-сайт (англ. версия)
 Bocelli Community 
 Официальный форум
 Официальная страница Бочелли, Андреа (англ.) на сайте Myspace
 Facebook
 Переводы песен Андреа Бочелли
 Твиттере"
 Видеоканал Бочелли, Андреа на YouTube
Категория:«Италия Республикаһы алдындағы ҡаҙаныштары өсөн» ордены Бөйөк офицерҙары
Категория:BRIT Awards премияһы лауреаттары
Категория:Алфавит буйынса музыканттар
Категория:XX быуат опера йырсылары
Категория:Алфавит буйынса шәхестәр
Категория:1958 йылда тыуғандар
Категория:Һуҡыр музыканттар
Категория:Тенорҙар